Suchinthana/ta-wikipedia huggingface dataset:
மங்கல வைத்யா

மங்கல வைத்யா (Mankala Vaidya)  இந்தியாவைச் சேர்ந்த ஓர் அரசியல்வாதியவார்.   கர்நாடகாவைச் சேர்ந்த இவர் தற்போது கர்நாடக அரசாங்கத்தில் அமைச்சரவையில் ஓர் அமைச்சராகவும், பட்களா சட்டமன்றத் தொகுதியை பிரதிநிதித்துவப்படுத்தும் கர்நாடக சட்டமன்ற உறுப்பினராகவும் பணியாற்றுகிறார்.

2013  ஆம் ஆண்டு நடைபெற்ற கர்நாடக சட்டப் பேரவைத் தேர்தலில் பட்கல் - ஒன்னாவர் சட்டமன்றத் தொகுதியில் சுயேச்சை வேட்பாளராகப் போட்டியிட்டு 37,319 வாக்குகள் பெற்று வெற்றி பெற்றார்.  பின்னர் 2014 ஆம் ஆண்டில் இந்திய தேசிய காங்கிரசு கட்சியில்  சேர்ந்தார் 

25 பிப்ரவரி 2018 ஆம் ஆண்டு பிப்ரவரி மாதம் 25 ஆம் தேதியன்று  உத்தர கன்னடா மாவட்டத்தின் ஓசாத்து கிராமத்தில் ஒரு பொது நிகழ்ச்சியின் போது படுகொலை முயற்சியில் இருந்து தப்பினார்.

மேற்கோள்கள்

புற இணைப்புகள் 
 எம்.எசு.வைத்யா வாக்குமூலம்
வாழும் நபர்கள்
கர்நாடக அரசியல்வாதிகள்
கர்நாடக சட்டமன்ற உறுப்பினர்கள்
இந்திய தேசிய காங்கிரஸ் அரசியல்வாதிகள்
பணக்கட்டோடில் தேவி கோயில்

பனக்கட்டோடில் தேவி கோயில் இந்தியாவில் கேரளாவின் கொல்லம் மாவட்டத்தில் உள்ள சாவரா தெக்கும்பாகோம் கிராமத்தில் உள்ள ஒரு இந்து கோவில் .  இக்கோயிலின் மூலவர் துர்க்கை ஆவார்.  கேரள திருவிதாங்கூர் தேவஸ்வம் போர்டால் இக்கோயில் நிர்வகிக்கப்படுகிறது.  

மேட பரணியில் நடைபெறும் தாலப்பொலியும், ஆண்டுதோறும் ஏப்ரல் மற்றும் மே மாதங்களில் நடைபெறும் திருவிழாவும் இங்கு புகழ் பெற்றதாகும்.

வரலாறு 
இக்கோயில் தென் கேரளாவில்சாவர தெக்கும்பாகோம் என்னுமிடத்தில் உள்ள  உள்ள ஒரு பழமையான, பிரபலமான இந்துக்கோயில் ஆகும். இக்கோயில் உருவானதற்கான வரலாற்று ஆதாரங்கள் எதுவும் கிடைக்கப்பெறவில்லை. ஆனால் இது 1000 ஆண்டுகள் பழமையானது என நம்பப்படுகிறது.  ஒருமுறை பிராமண இளைஞன் இங்கு வந்தபோது, கோயிப்புறத்து நம்பீசன் ஆசாரி என்ற கைதேர்ந்த தச்சரைச் சந்தித்தான். அவர்கள் அங்கு ஒரு கோயில் கட்ட திட்டமிட்டனர். ஆசாரி கோவிலுக்கான அமைப்பை உருவாக்க, அந்த பிராமண இளைஞன் இந்த கோயிலுக்கு பத்ரகாளி'யை வரவழைத்தான். தொடர்ந்துபல்வேறு பகுதிகள் கட்டப்பட்டு, ஏராளமான பக்தர்கள் கோயிலுக்கு வர ஆரம்பித்தனர். இக்கோயிலானது வலையப்பள்ளி குடும்ப சொத்தில் கட்டப்பட்டதாகும். 'மஞ்சிப்புழ தம்புரான்' மேற்பார்வையில் கோயில் கட்டப்பட்டதாகவும் சில தரவுகள் கூறுகின்றன.  1946 மலையாள சகாப்தம் அல்லது கொல்லம் ஆண்டு 1121இல் திருவிதாங்கூர் அரசால் இக்கோயில் நிர்வாகம் ஏற்றுக்கொள்ளப்பட்டது.

அமைவிடம் 
இக்கோயில் புவியியல் ஒருங்கிணைப்பில் அமைந்துள்ளது. அருகிலுள்ள விமான நிலையம் திருவனந்தபுரம் ஆகும். அருகிலுள்ள புகைவண்டி நிலையம் கொல்லம் ரயில்வே ஸ்டேசன் (18 கி.மீ.) ஆகும். சாலை வழியாக எளிதில் இவ்விடத்தை அடையலாம்.

மேற்கோள்கள்

வெளி இணைப்புகள் 

 ஜியோஹேக் - பணக்காட்டோட்டில் தேவி கோவில்
 
 

Coordinates on Wikidata
கொல்லம் மாவட்டத்திலுள்ள அம்மன் கோயில்கள்
திரு ஆறாட்டு மதநாடா, மைலக்காடு

திரு ஆறாட்டு மதநாடா  இந்தியாவில் கேரளாவில் உள்ள கொல்லம் மாவட்டத்தில் உள்ள மயிலக்காட்டில் உள்ள சிவன் கோயிலாகும்.    இக்கோயில் தேசிய நெடுஞ்சாலை 47- ல் சாத்தனூருக்கும் கொட்டியத்திற்கும் இடையே உள்ள மயிலக்காடு அருகே உள்ளது. இந்தப் பழமையான கோயிலில், சிவபெருமான் ஒரு ஆலமரத்தடியில் உள்ளார். பல நூற்றாண்டு காலவரலாற்றைக் கொண்ட இக்கோயிலின் திருவிழா கொல்லம் மாவட்டத்தில் நன்கு அறியப்பட்டதாகும்.

உச்சர விழா 
கேரளாவில் குறிப்பாக கொல்லம் மாவட்டத்தில் உச்சர திருவிழா மிகவும் புகழ்பெற்றதாகும். 

ஓணத்தின் பாதியான மகரம் 28 அன்று  உச்சர விழாவாகக் கருதப்படுகிறது. கோயிலில் இது ஒரு பாரம்பரிய விழாவாகும். திருமுடி எழுநல்லாத் என்பதானது விழாவின் முக்கிய அம்சமாகக் கருதப்படுகிறது. இவ்விழாவின்போது கோயில் பூசாரி விலையுயர்ந்த தொப்பியை தலையில் அணிந்துகொண்டு, பெரிங்காபுரத்தில் வெறுங்காலுடன் நடந்து வருவார்.

அமைவிடம் 
மைலக்காடு, இத்திக்கரை வழியாக இக்கோயிலை அடையலாம். அருகிலுள்ள ரயில் நிலையங்கள் கொல்லம் சந்திப்பு ரயில் நிலையம், பரவூர் ரயில் நிலையம் ஆகியவையாகும். கடல் மட்டத்திலிருந்து 31.33 மீ என்ற புவியியல் ஆயங்களுடன் இந்த கோயில் அமைந்துள்ளது

மேலும் பார்க்கவும் 

 கோவிலின் வலைப்பதிவு

மேற்கோள்கள்

வெளி இணைப்புகள் 

 ஜியோஹேக் - திரு ஆறாட்டு மதன்நாத கோயில், மயிலக்காடு

Coordinates on Wikidata
கொல்லம் மாவட்டத்திலுள்ள சிவன் கோயில்கள்
வலிய கூனம்பைக்குளம் கோயில்

வலிய கூனம்பைக்குளம் கோயில்  இந்தியாவில் கேரளாவின் கொல்லம் மாவட்டத்தில் வடக்கேவிளை அருகே உள்ள கூனம்பைக்குளத்தில் அமைந்துள்ள ஒரு இந்து கோயில் ஆகும். வலிய கூனம்பைக்குளம் கோயில்  என்றும் அழைக்கப்படுகின்ற இக்கோயில் கேரளாவின் மிகப் பழமையான கோயில்களில் ஒன்றாகும். இதன் மூலவர் பத்ரகாளி ஆவார். அவரை கூனம்பைகுளத்தின் தாய்  என்று குறிப்பிடும் வகையில்  'கூனம்பைகுளத்தம்மா' என்று கூறுகின்றனர். இக்கோயில்  வலிய கூனம்பைக்குளம்  பத்ரகாளி க்ஷேத்ரா அறக்கட்டளையின் கட்டுப்பாட்டில் இக்கோயில் உள்ளது. இந்த அறக்கட்டளையின் நிர்வாகத்தில் கொல்லம் மாவட்டத்தில் உள்ள பாரிப்பள்ளியில் வலியா கூனம்பைகுலதம்மா பொறியியல் மற்றும் தொழில்நுட்பக் கல்லூரி (VKCET) என்ற பொறியியல் கல்லூரி இயங்கிவருகிறது.

விழாக்கள்
இக்கோயிலில் தினசரி வழிபாடு உள்ளூர் நேரப்படி காலை 04:00 மணிக்கு தொடங்கி 21:00 மணிக்கு நிறைவடைகிறது. இக்கோயிலின் முக்கியமான ஆண்டு விழாவானது, கொல்லம் காலத்தில் பிப்ரவரி அல்லது மார்ச் மாதத்துடன் தொடர்புடைய கும்பத்தின் பரணி நட்சத்திரத்தில் நடைபெறுகிறது. அதனை 'கும்ப பரணி மகோல்சவம்' என அழைக்கின்றனர்.  ஆண்டுதோறும் நடைபெறுகின்ற சந்திரப் பொங்கல் விழாவில் ஆயிரக்கணக்கான பெண்கள் கலந்து கொள்கின்றனர்.

மேற்கோள்கள்

வெளி இணைப்புகள் 
 ஜியோஹேக் - வலிய கூனம்பைக்குளம் பத்ரகாளி கோவில்
 

கொல்லம் மாவட்டத்திலுள்ள அம்மன் கோயில்கள்
தப்ரைசு சம்சி

தப்ரைசு சம்சி (Tabraiz Shamsi, பிறப்பு: 18 பெப்ரவரி 1990) தென்னாப்பிரிக்கத் துடுப்பாட்ட வீரர். இவர் வலக்கை மட்டையாட்டமும், இடது-கை வழமையில்லாச் சுழல் பந்துவீச்சும் விளையாடுபவர்.

பன்னாட்டுத் துடுப்பாட்டம் 
மே 2016 இல், சம்சி 2016 மேற்கிந்தியத் தீவுகள் முக்கோணத் தொடரில் தென்னாப்பிரிக்க அணியில் விளையாடத் தேர்ந்தெடுக்கப்பட்டார். தனது முதலாவது பன்னாட்டு ஒருநாள் போட்டியில் 2016 சூன் 7 இல் ஆத்திரேலியாவுக்கு எதிராக விளையாடினார்.

சம்சி தனது முதலாவது தேர்வுப் போட்டியை ஆத்திரேலியாவுக்கு எதிராக 2016 நவம்பர் 24 இல் விளையாடினார். தனது முதலாவது தேர்வில் நேத்தன் லியோனின் இலக்கை வீழ்த்தினார்.

மேற்கோள்கள்

வெளி இணைப்புகள் 
 

1990 பிறப்புகள்
வாழும் நபர்கள்
தென்னாபிரிக்கத் துடுப்பாட்டக்காரர்கள்
தென்னாபிரிக்கத் தேர்வுத் துடுப்பாட்டக்காரர்கள்
ராயல் சேலஞ்சர்ஸ் பெங்களூர் அணி வீரர்கள்
ஹாம்ப்சையர் துடுப்பாட்டக்காரர்கள்
விமப 480

விமப 480 (MWC 480) என்பது ஒரு ஒற்றை  விண்மீனாகும். இது  ஆயன் விண்மீன் குழுவில் சுமார் 500 ஒளி ஆண்டுகள் தொலைவில் உள்ளது. இது டாரசு  -ஆயன் நட்சத்திரம்-உருவாக்கும் பகுதியில் அமைந்துள்ளது.   கதிர்நிரலில் பொலிவான நீரக வரிகளைக் கொண்ட B மற்றும் A விண்மீன்களின்  வில்சன் மலைப் பட்டியலை இந்தப் பெயர் குறிக்கிறது.  7.62 என்ற  தோற்றப் பொலிவுப் பருமையுடன்,  இது வெற்றுக் கண்ணால் பார்க்க முடியாத அளவுக்கு மங்கலாக உள்ளது.

பான்மைகள் 

விமப 480 என்பது ஒரு இளம்  எர்பிக்  Ae/Be வகை விண்மீன் ஆகும், இது A அல்லது B நிறமாலை வகைகளைக் கொண்ட இளம்  விண்மீன்களின் ஒரு வகுப்பாகும், ஆனால் அவை மிகவும் இளமையாக இருக்கின்றன.  இன்னும்  இவை முதன்மை வரிசை விண்மீன்கள் அல்ல. விமப 480 சுமார் 7 மில்லியன் ஆண்டுகள் பழமையானது.  இது சூரியனின் இருமடங்கு பொருண்மையும்  சுமார் 1.67 சூரிய  ஆரமும் கொண்டுள்ளதாக மதிப்பிடப்பட்டுள்ளது. 

விமப 480 ஆனது ஒரு முன்-முதன்மை வரிசை எர்பிக் Ae/Be  வகை விண்மீனின் வழக்கமான எக்சுக்கதிர் உமிழ்வைக் கொண்டுள்ளது, ஆனால் அதிக ஒளிமின்னழுத்த உறிஞ்சுதல் அளவைக் கொண்டுள்ளது.  இது ஒரு வளிமத் தூசி உறையைக் கொண்டுள்ளது. சூரியனின் பொருண்மை 11% கொண்ட ஒரு முன்கோள் வட்டால் சூழப்பட்டுள்ளது.  வட்டு சுமார் 148°  இருப்புக் கோணத்தில் பார்வைக் கோட்டை நோக்கி 37° சாய்ந்துள்ளது.  அலகாமா பெருமிமீ அணி (Atacama Large Millimeter/submillimeter Array) தொலைநோக்கியைப் பயன்படுத்தும் வானியலாளர்கள் விமப 480  விண்மீனைச் சுற்றியுள்ள முன்கோள் வட்டில் அதிக அளவு மெத்தில் சயனைடு (CH 3 CN) என்ற சிக்கலான கரிம  மூலக்கூறைக் கொண்டிருப்பதைக் கண்டறிந்துள்ளனர்.  வட்டில்  ஐதரசன் சயனைடு (HCN) கண்டறியப்பட்டது.   கோள் உருவானதற்கான அறிகுறிகள் எதுவும் இதுவரை கண்டறியப்படவில்லை.

கோள் அமைப்பு 
2021 ஆம் ஆண்டில், விண்மீன் சூழ் வளிம வட்டின் வளிமப் பாய்வுப் படிமமாக்கம், விண்மீனில் இருந்து சுமார் 245 வானியல் அலகு தொலைவில் வியாழன் பொருண்மை  கோள் ஒன்று இருப்பதை பரிந்துரைத்தது.

மேற்கோள்கள்

வெளி இணைப்புகள் 

காணொளிக் கோப்பு உள்ள கட்டுரைகள்
முதன்மை வரிசை விண்மீன்கள்
ஆயன் விண்மீன்குழாம்
கட்டுச்சோறு

கட்டுச்சோறு என்பது பயணத்தின் போது வழியில் உண்ண கொண்டு செல்லப்படும் உணவாகும். இது விரைவில் கெடாத தன்மைக் கொண்டதாக இருக்கும். கட்டுச்சோறுக்கு கட்டமுது, கட்டுச்சாதம், வழிநடை உணவு, வழிச்சோறு, பொதிச்சோறு போன்ற பெயர்களும் உண்டு. பயணத்தின்போது வழியில் நீர்நிலையுள்ள பகுதியில் மரநிழலுள்ள குளிர்ச்சியான இடத்தில் இளைப்பாறி கட்டுச்சோற்றை பிரித்து உண்பர்.

வரலாறு 
கட்டுச்சோறு என்பது தமிழர் வாழ்வில் பழங்காலத்தில் இருந்தே இருந்து வருகிறது. சிந்தாமணி நிகண்டில் தோட்கோப்பு என்ற சொல் கட்டுச்சோறு என்ற பொருளில் கையாளப்பட்டுள்ளது.  திருப்பைஞ்ஞீலி ஞீலிவனேசுவரர் கோயிலுக்கு பயணம் மேற்கொண்ட திருநாவுக்கரசு நாயனாருக்கு அந்தணர் வடிவில் வந்த சிவன் அவருக்கு கட்டுச்சோறை அளித்ததாக ஒரு கதை உள்ளது. அரிசி பயன்பாடு தமிழ்நாட்டின் அனைத்து பகுதிகளிலும் பரவலான பயன்பாட்டுக்கு வரும் முன்பு கட்டுச்சோறில் சிறுதானியங்கள் முதன்மை இடத்தை வகித்தன. சிறுதானித்தை உணவாக பக்குவப்படுத்தி துணியில் மூட்டை கட்டி பயணத்தின்போது கொண்டு செல்லபட்டது (வட இந்தியர்கள் பயணத்தின்போது சப்பாத்தியை துணியில் கட்டி எடுத்துச் செல்லும் பழக்கம் தற்போதும் உள்ளது). அரிசி பயன்பாடு பரவலான பிற்காலத்தில் கட்டுச்சாதமாக புளியோதரையை எளிதில் கெடாதவாறு தயாரித்து எடுத்துச் சென்றனர். குடும்பத்தில் அனைவருக்கும் சேர்த்து இவற்றை துணியிலேயே கட்டி எடுத்துச் சென்றனர். பிற்காலத்தில் நாகரீகம் கருதி தனித்தனியக உணவு கட்டும் பழகத்தினால் வாழை இலை, தையல் இலை போன்றவற்றில் வைத்து கட்டி எடுத்துச் செல்லும் பழக்கமும் உருவானது. அதுவே பின்னர் தூக்குச்சட்டியில் கொண்டு செல்லும் பழக்கமுமாக வந்தது.

கட்டுச்சோறு தயாரிக்கும் முறை 
கட்டுச்சோறு தயாரிக்கும் முறை ஒவ்வொரு பகுதியிலும் சில மாறுபாடுகளுடன் இருந்தது.  பயணம் செய்வதற்கு முந்தைய நாள் இரவு கட்டுச்சோறு தயார் செய்யப்படும். பொதுவாக சம்பா அரிசி தண்ணீரை நன்கு உறிந்து விடும் என்பதால் அதைக் கட்டுச்சோறுக்கு பயன்படுத்துவது உண்டு. சோற்றில் ஊற்றும் குழம்புக்கு புளிக்காய்ச்சல், புளித்தண்ணி, புளியானம் என்ற பெயர்கள் வழங்கப்பட்டன. மிளகாய் வற்றலை வறுத்து, அதைப் புளித்தண்ணீரில் பிசைந்து, கறிவேப்பிலை, மிளகு, பூண்டு ஆகியவற்றைத் தட்டிப்போட்டு, கொதி வந்தும் வராத சமயத்தில் இறக்கி புளித்தண்ணீர் தயாரிக்கப்படும். இந்த புளித்தண்ணீரில் சோற்றை இட்டு கிளறி புளிச்சோறு தயாரிக்கப்படும். கூடுதல் நேரம் கெடாமல் இருக்க எண்ணையை கூடுதலாக சேர்ப்பது உண்டு.  கட்டுச்சோற்றை காடு, மலை போன்றவற்றின் வழியாக கொண்டு செல்லும்போது தீய ஆவிகள் போன்றவை அண்டாமல் இருக்க கட்டுச்சோற்றுடன் அடுப்புக்கரியை வைப்பர். சில பகுதிகளில் அடுப்புக் கரியுடன் காய்ந்த மிளகாய், எருக்கு கொழுந்து, துடைப்பக் குச்சி, உப்பு போன்றவற்றை வைக்கும் பழக்கமும் உண்டு.

பரவலர் பண்பாட்டில் 

தாகத்துடனும், பசியாலும் வந்த சுந்தரருக்கும், அவருடன் வந்த அடியார்களுக்கும் சிவபெருமான், வேதியர் வடிவில் தோன்றி, பெரிய பந்தல் ஏற்பாடு செய்து அவர்களை களைப்பாறச் செய்ததோடு, குளிர்ந்த நீரையும், பசி தீர பொதி சோற்றினையும் தந்தருளினார். இதனை நினைவுகூரும் வகையில் இக்கோயிலில் சுந்தரருக்கு பொதிசோறு (கட்டுச்சோறு) வழங்கும் விழா ஒவ்வோராண்டும் நடைபெறுகிறது. 

பிராமணர் போன்ற சில சாதியினரின் திருமணங்களில் திருமணத்துக்கு வந்து நிகழ்வுகளை முடித்துக் கொண்டு செல்லும் உறவினர்களுக்கு திருமண வீட்டார் கட்டுச்சாதத்தை கட்டிக் கொடுத்து அனுப்பும் வழக்கம் தற்போதும் காணப்படுகிறது.

மேற்கோள்கள் 

தமிழர் உணவுகள்
பயணம்
என்கைட்ரா

என்கைட்ரா என்பது மசுதெலிட் பேரினமாகும். இதில் கடற்கீரி மற்றும் அழிந்துபோன இரண்டு சிற்றினங்களும் உள்ளன. இது புனோடோன்ட் கடற்நாய் குழுவின் ஒரே பேரினமாகும். இது வட்டமான பல் முனைகளுடன் கூர்மையில்லா கோரைப்பல்லினைக் கொண்ட நீர் நாயாகும்.

பிளியோசீன் காலத்தில் தோராயமாக 5 ஆயிரம் ஆண்டுகளுக்கு முன்னர் கடல் நீர்நாய்கள் மற்ற நீர்நாய்களிலிருந்து வேறுபட்டிருக்கலாம். மியோசீனின் பிற்பகுதியிலும் ஆரம்பக்கால பிளியோசீன் சகாப்தத்திலும் வட அமெரிக்காவைச் சேர்ந்த ஒரு மழுங்கிய பல் நீர்நாயுடன் நெருங்கிய தொடர்புடைய என்கைட்ரிதெரியத்திலிருந்து தோன்றியிருக்கலாம்.

அறியப்பட்ட மிகப் பழமையான பேரினமான என்கைட்ரா ரீவி அத்லாந்திக்கில் தோன்றியது. இது கடல் நீர்நாய்கள் தோன்றிய இடமாக இருக்கலாம் என்று கூறப்படுகிறது. ஏறத்தாழ 2 மில்லியன் ஆண்டுகளுக்கு முன்பு என்கைட்ரா பரம்பரை அமைதிப் பெருங்கடலின் வட பகுதியில் தனிமைப்படுத்தப்பட்டது எனத் தொன்மச் சான்றுகள் தெரிவிக்கின்றன. இப்போது அழிந்துபோன என்கைட்ரா மேக்ரோடாண்டா மற்றும் நவீன கடல் நீர்நாய் உருவானது என்று புதைபடிவ சான்றுகள் சுட்டிக்காட்டுகின்றன.

மேற்கோள்கள் 

ஊனுண்ணிகள்
பாலூட்டிப் பேரினங்கள்
கெஆபொ-5

கெஆபொ-5 (KOI-5) என்பது மூவிண்மீன்களைக் கொண்ட மும்மை விண்மீன் அமைப்பாகும்.  இந்த அமைப்பைக்  கெஆபொ-5 A,  கெஆபொ-5 B, கெஆபொ-5 C, ஆகிய விண்மீன்கள்  1,870     ஒளி ஆண்டுகள் தொலைவில் சுற்றி வருகின்றன.

கெஆபொ-5A   விண்மீனுக்கு இரண்டு மங்கலான விண்மீன்  இணைகள் 2016 இல் கண்டுபிடிக்கப்பட்டன.  கெஆபொ-5 A,  கெஆபொ- B ஒன்றையொன்று 29 ஆண்டுகள் வட்டணை அலைவுநேரத்தில் சுற்றுகின்றன, மேலும் கெஆபொ-5 C ஒவ்வொரு 400  ஆண்டுகள் வட்டணை அலைவுநேரத்தில் A, Bஆகிய விண்மீன்களைச் சுற்றி வருகிறது.  KOI-5C நிகழ்தகவு 99.98% உடன் முதன்மை விண்மீன் இணையுடன்  புறநிலையாக தொடர்புடையது.

கோள் அமைப்பு 
KOI-5 இன் நட்சத்திரங்களில் ஒன்றைச் சுற்றி வரும் இரண்டு கோள்கள் கெப்ளர் தரவுகளின் அடிப்படையில் 2009 முதல்  கருதப்பட்டன, ஆனால்  கெஆபொ-5Ab கோள் KOI-5A  விண்மீனைச் சுற்றி வருவதை TESS தீர்மானித்த பிறகு ஜனவரி 2021 இல் உறுதிப்படுத்தப்பட்டது. இந்தப் புறக்கோள் கண்டுபிடிப்பு சமூகத்தில் ஆர்வத்தை ஏற்படுத்தியது, ஏனெனில்,  இதன் வட்டணைத்தளம் நெருங்கிய  விண்மீனுடன் மையப்பிறழ்வுடன் இருந்தது தான்.  இது கெஆபொ-5Ab ஐ அதன் வளர்ச்சியின்போது ஈர்ப்பு உதைப்பை வழங்கியது, இதன் விளைவாக தற்போதைய வட்டணையில்  மையம்பிறழ்ந்து உள்நோக்கி இடம்பெயர்ந்தது.   இருப்பினும், இந்தக்  கோளின் உறுதிப்படுத்தல் இதுவரை எந்த  இணை மதிப்பாய்வு செய்யப்பட்ட இதழிலும் வெளியிடப்படவில்லை.

இரண்டாவது கோள் ஒன்றும்  தொடக்கத்தில்  இருப்பதாக கருதப்பட்டு, ஆனால் பின்னர்  பிழையானது என்று கண்டறியப்பட்டது.

'''

மேற்கோள்கள் 

சிக்னசு (விண்மீன் குழாம்)
முதன்மை வரிசை விண்மீன்கள்
கெப்ளர் ஆர்வப் பொருட்கள்
கெஆபொ-74

கெஆபொ-74 (KOI-74) ( KIC 6889235 ) என்பது சிக்னசு விண்மீன் தொகுப்பில் உள்ள ஒரு ஒளிமறைப்பு இரும  விண்மீனாகும். முதன்மை நட்சத்திரம்  கெ வெப்பநிலையுடன் A-வகை முதன்மை வரிசை விண்மீனாகும்.  இது கெப்ளர்  திட்டத்தின் நோக்கீட்டுத் துறையில் உள்ளது. மேலும்,  முதன்மை  விண்மீனை விட சிறியதாகவும் வெப்பமாகவும் இருக்கும்.  இதன் வட்டணையில்  இணைக் கோளை வைத்திருப்பதும் உறுதியானது.

கெஆபொ-74பி 
KOI-74b என்பது கெஆபொ-74  விண்மீனைச் சுற்றி வரும் ஒரு சூடான சிறிய கோள். இது 2010 ஆம் ஆண்டில் கெப்ளர் திட்டம் வழி கண்டுபிடிக்கப்பட்டது.  இதன் சிறிய அளவு (அதன் ஆரம் சூரிய ஆரம் 4.3% மட்டுமே). இது   வெப்பநிலை காரணமாக கவனத்திற்கு வந்தது.  முதன்மை விண்மீனைச் சுற்றி  கெஆபொ-74பி  5.18875 நாட்கள்  வட்டணைநேரத்தில் சுற்றிவருகிறது.. கெப்ளர் தரவுகளில் ஒளியின் சார்பியல் ஊக்குவிப்பு பகுப்பாய்வு, அது தோராயமாக 0.22 சூரியப்  பொருண்மைய்யைக் கொண்ட குறைந்த பொருண்மை வெண்குறுமீனாக இருக்கக்கூடும் என்பதைக் குறிக்கிறது, இது ஒரு  இரும அமைப்பில் முந்தைய பெருங்கோள் வ்கட்ட  பொருண்மைப் பரிமாற்றத்தின் விளைவாக  உருவான கோள் ஆகும்.

மேலும் பார்க்கவும் 

 கெஆபொ-81 கெப்ளர் தைட்டம் கண்டறிந்த கோள். 
 கெப்ளர் ஆர்வப் பொருள்கெப்ளர் திட்டக் கோள்கடப்பு வழி நோக்கீடு செய்த பொருள்

மேற்கோள்கள் 

வெண் குறுமீன்கள்
சிக்னசு (விண்மீன் குழாம்)
முதன்மை வரிசை விண்மீன்கள்
குர்மீத் சிங் கூனர்

குர்மீத் சிங் கூனர்  (Gurmeet Singh Kooner)  இந்தியாவைச் சேர்ந்த ஓர் அரசியல்வாதியாவார். 1948 ஆம் ஆண்டு சூன் மாதம் 6 ஆம் நாளன்று இவர் பிறந்தார் . இராசத்தான் மாநிலத்தைச் சேர்ந்த இவர் இந்திய தேசிய காங்கிரசு கட்சியின் உறுப்பினராக இருந்தார். 2018 ஆம் ஆண்டு நடைபெற்ற சட்டமன்ற தேர்தலில் வெற்றி பெற்று கரன்பூர் தொகுதியின் சட்டமன்ற உறுப்பினராக தேர்ந்தெடுக்கப்பட்டர். முன்னதாக 1998 ஆம் ஆண்டு மற்றும் 2008 ஆம் ஆண்டுகளில் நடைபெற்ற சட்டமன்றத் தேர்தல்களிலும் வெற்றி பெற்று இதே தொகுதியை பிரதிநிதித்துவப்படுத்தினார். குர்மீத் சிங் கூனர்  2023 ஆம் ஆண்டு நவம்பர் மாதம் 15 ஆம் தேதியன்று புது தில்லியில் இறந்தார்.  இவர் 2023 சட்டமன்றத் தேர்தலிலும்  போட்டியிட்டார்.

மேற்கோள்கள் 

1948 பிறப்புகள்
2023 இறப்புகள்
ராஜஸ்தான் அரசியல்வாதிகள்
இராசத்தான் சட்டமன்ற உறுப்பினர்கள்
இந்திய தேசிய காங்கிரஸ் அரசியல்வாதிகள்
பி. பிரசன்ன குமார்

பி. பிரசன்ன குமார்     (B. Prasanna Kumar)  இந்தியாவைச் சேர்ந்த ஓர் அரசியல்வாதியாவார். பிரசன்ன குமார் பசவலிங்கப்பா என்றும் இவர் அறியப்படுகிறார்.  1999 ஆம் ஆண்டு  முதல் 2008 ஆம் ஆண்டு வரை எலகங்கா சட்டமன்றத் தொகுதியின் சட்டமன்ற உறுப்பினராக இருந்தார்  2008 ஆம் ஆண்டு  முதல் 2013 ஆம் ஆண்டு வரை புலகேசிநகர் தொகுதியில்   சட்டமன்றத் தொகுதியில் சட்டமன்ற உறுப்பினராக இருந்தார்.

அரசியல் வாழ்க்கை 
பி. பிரசன்ன குமார் தனது தந்தை பி. பசவலிங்கப்பாவின் (முன்னாள் அமைச்சர்) மரணத்திற்குப் பிறகு அரசியல் வாழ்க்கையில் நுழைந்தார்.  1993 ஆம் ஆண்டில்  இவரது தந்தையின் தொகுதியான எலகங்கா தொகுதியில் போட்டியிட்டார்

தனிப்பட்ட வாழ்க்கை 
பி. பிரசன்ன குமார் 1953 ஆம் ஆண்டு சனவரி மாதம் 7 ஆம் தேதியன்று  பி. பசவலிங்கப்பாவின் மகனாகப் பிறந்தார். இவருக்கு இலாவண்யா பிரசன்ன குமார் மற்றும் வருண் பிரசன்ன குமார் என 2 குழந்தைகள் உள்ளனர். மருத்துவர்  லாவண்யா பிரசன்ன குமார் மருத்துவத்  துறையில் பட்டம் பெற்ற ஒரு  மருத்துவராக அறியப்படுகிறார்.   வருண் பிரசன்ன குமார் வணிக மேலாண்மை படித்த இரட்டை பட்டதாரி ஆவார். பி.பிரசன்னா குமாருக்கு எம்.தர்சன் குமார், எம்.கௌரவ் குமார், அன்சிகா வருண் பிரசன்னா குமார், மற்றும் சிரேயாசு வருண் பிரசன்னா குமார் என 4 பேரக்குழந்தைகள் உள்ளனர்.

மேற்கோள்கள் 

1953 பிறப்புகள்
வாழும் நபர்கள்
கர்நாடக அரசியல்வாதிகள்
கர்நாடக சட்டமன்ற உறுப்பினர்கள்
இந்திய தேசிய காங்கிரஸ் அரசியல்வாதிகள்
நு2 காவுமனை

நியூ 2 காவுமனை (Nu2 Arae) (ν 2 Arae இலிருந்து  இலத்தீன்மயமாக்கப்பட்டது) இது  காவுமனை  தெற்கு விண்மீன் தொகுப்பில் உள்ள ஒரு விண்மீனுக்கான பெயராகும் . இது புவியிலிருந்து தோராயமாக   தொலைவில் உள்ளது. இது  6.10  தோற்றப் பொலிவுப் பருமையுடன் வெற்றுக் கண்ணுக்கே மங்கலாகத் தெரிகிறது.  B9.5 III-IV  வகை  விண்மீனாகும் .

இது சில  வேளைகளில் அப்சிலோன் 2 காவுஅனை (υ 2 காவுமனை) என குறிப்பிடப்படுகிறது.

மேற்கோள்கள்

வெளி இணைப்புகள் 

 அலாவுதீன் முன்னோட்டம்: HD 161917 இன் படிமம்

முதன்மை வரிசை விண்மீன்கள்
காவுமனை விண்மீன்குழாம்
மார்கழி திங்கள்

மார்கழி திங்கள் (Margazhi Thingal) என்பது 2023 இல் வெளிவந்த இந்தியத் தமிழ் காதல் நாடகத் திரைப்படமாகும். மனோஜ் பாரதிராஜா இயக்கிய இப்படத்தை சுசீந்திரன் தயாரித்திருந்தார். இப்படத்தில் பாரதிராஜா, சுசீந்திரன், சியாம் செல்வன், ரக்சனா ஆகியோர் முக்கிய வேடங்களில் நடித்திருந்தனர். இத்திரைப்படம் 2023 அக்டோபர் 27 அன்று வெளியிடப்பட்டது.

நடிகர்கள்

தயாரிப்பு 
2022 இல், இயக்குநரும்-தயாரிப்பாளருமான சுசீந்திரன், எழுதிய ஒரு படத்தை இயக்க  மனோஜ் பாரதிராஜாவை அணுகினார். இத்திரைப்படத்தின் மூலம், மனோஜ் இயக்குநராக அறிமுகமானார். மேலும் 2000 இற்குப் பிற்பகுதியில் இருந்து தான் இணைந்திருந்த சிகப்பு ரோஜாக்களின் மறுஆக்கம் செய்யும் திட்டத்தை கைவிட்டதாக வெளிப்படுத்தினார்.  மார்கழி திங்கள் திரைப்படத்தின் தயாரிப்புப் பணிகள் 2023 இன் மத்தியில் தொடங்கியது. மனோஜின் தந்தை பாரதிராஜா சுசீந்திரனுடன் இணைந்து ஒரு முக்கிய கதாபாத்திரத்தில் நடித்தார். புதுமுகங்கள் சியாம் செல்வன் - சுசீந்திரனின் மருமகன், கத்தாரைச் சேர்ந்த ரக்சனா நக்சா சரண் ஆகியோரும் நடிகர்களுடன் இணைந்தனர்.

பாடல்கள் 
ஜி.வி.பிரகாஷ் குமார் இப்படத்தின் இசையமைப்பாளராக ஒப்பந்தம் செய்யப்பட்டார், ஆனால் பல்வேறு பணிகள் காரணமாக இப்படத்திலிருந்து விலகினார். பின்னர் இசையமைப்பாளர் இளையராஜா இசையமைத்திருந்தார். குறிப்பாக இளையராஜாவிற்கும் பாரதிராஜாவிற்கும் இடையிலான நீண்ட காலப் பகையை முடிவுக்கு கொண்டு வந்தது. ஒலிப்பதிவில் மூன்று பாடல்கள் உள்ளன.

 உன் நினைவால் - அனன்யா பட்
 உன் இதயங்களினால் - அனன்யா பட்
 புடிச்சுருக்கா - அனன்யா பட், இராஜகணபதி
 புடிச்சுருக்கா (பதிப்பு 2) - இளையராஜா, அனன்யா பட்

வரவேற்பு 
லியோ திரைப்படம் வெளியாவது தாமதமானதால் இப்படம் 2023 அக்டோபர் 27 அன்று தமிழ்நாட்டுத் திரையரங்குகளில் வெளியிடப்பட்டது. தி நியூ இந்தியன் எக்ஸ்பிரஸின் ஒரு விமர்சகர் இதை "தேதியிடப்பட்ட கைவினைப்பொருளால் இழுக்கப்பட்ட பொதுவான காதல்" என்றும் "கடைசி காலாண்டில் மட்டுமே படம் இறுதியாக எரிகிறது, மேலும் திருப்பங்கள் வெளிவருகின்றன" என்று கூறினார்.  டைம்ஸ் ஆஃப் இந்தியாவைச் சேர்ந்த ஒரு விமர்சகர், "மனதைத் தொடும் காதல் கதை" என்று எழுதினார். மேலும் "மனோஜ் பாரதிராஜாவின் அறிமுகப் படத்தில் இயக்குநரின் குறைந்த முக்கிய வெளியீடு இருந்தபோதிலும், அவரது திரைப்படத் திறன்களில் புதிய காற்றின் குறிப்பிடத்தக்க சுவாசம் உள்ளது" என்று எழுதினார்.

மேற்கோள்கள்

வெளி இணைப்புகள் 
 

2023 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
எம்.கே. சிவனஞ்சப்பா

எம். கே. சிவனஞ்சப்பா (M. K. Shivananjappa)  இந்தியாவைச் சேர்ந்த ஓர் அரசியல்வாதியாவார். 1921 ஆம் ஆண்டு முதல் 1967 ஆம் ஆண்டு வரையிலான காலத்தில் இவர் வாழ்ந்தார்.  1952, 1957, 1962, 1967 ஆம் ஆண்டுகளில் இந்திய தேசிய காங்கிரசு கட்சியின் உறுப்பினராக கர்நாடகாவின் மண்டியா தொகுதியிலிருந்து இந்திய நாடாளுமன்றத்தின் கீழ் அவையான மக்களவைக்கு தேர்ந்தெடுக்கப்பட்டார்.

ஆரம்ப வாழ்க்கை மற்றும் கல்வி 
எம்.கே.சிவனஞ்சப்பா 1921 ஆம் ஆண்டு சூலை மாதம் 5 ஆம் தேதியன்று கெம்பே கவுடா மற்றும் லீலாவதிக்கு மகனாகப் பிறந்தார். பெங்களூரில் உள்ள இடைநிலைக் கல்லூரியிலும், பின்னர் மைசூர் மகாராசா கல்லூரியிலும், புனே சட்டக் கல்லூரியிலும் பயின்றார்.

மேற்கோள்கள்

புற இணைப்புகள் 

 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
1967 இறப்புகள்
1921 பிறப்புகள்
இந்திய தேசிய காங்கிரஸ் அரசியல்வாதிகள்
கர்நாடக அரசியல்வாதிகள்
இந்திய நாடாளுமன்ற உறுப்பினர்கள்
பிசாகுலால் சிங்

பிசாகுலால் சிங் (Bisahulal Singh) ஒரு இந்திய அரசியல்வாதி ஆவார். இவர் அனுப்பூரில் இருந்து மத்திய பிரதேச சட்டமன்றத்திற்குத் தேர்ந்தெடுக்கப்பட்டார். இவர் இந்திய தேசிய காங்கிரசின் உறுப்பினராக மத்தியப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். 2020 மத்தியப் பிரதேச அரசியல் நெருக்கடியின் போது, இவர் மூத்த காங்கிரசு தலைவர் ஜோதிர் ஆதித்ய சிந்தியாவை ஆதரித்தார். பின்னர் கட்சியிலிருந்து விலகி பாரதிய ஜனதா கட்சியில் சேர்ந்த 22 சட்டமன்ற உறுப்பினர்களில் இவரும் ஒருவராக இருந்தார்.

மேற்கோள்கள் 

1950 பிறப்புகள்
வாழும் நபர்கள்
மத்தியப்பிரதேச சட்டமன்ற உறுப்பினர்கள்
வி.எசு. உக்ரப்பா

வி. எசு. உக்ரப்பா (V. S. Ugrappa)   இந்தியாவைச் சேர்ந்த ஓர் அரசியல்வாதியும் கர்நாடகாவின் பெல்லாரி தொகுதியின் முன்னாள் நாடாளுமன்ற உறுப்பினரும் ஆவார். 2019 ஆம் ஆண்டு நடைபெற்ற  இந்திய பொதுத் தேர்தலில் தேவேந்திரப்பாவிடம் இவர்  தோற்றார். இந்திய தேசிய காங்கிரசு கட்சியின்  உறுப்பினரான இவர் 2018 ஆம் ஆண்டு  நவம்பர் மாதத்தில்  நடைபெற்ற  இடைத்தேர்தலில் தேர்ந்தெடுக்கப்பட்டார்.  பாரதிய சனதா கட்சி வேட்பாளர் ஜே. சாந்தாவை 2.1 இலட்சம் வாக்குகள் வித்தியாசத்தில்  உக்ரப்பா தோற்கடித்தார்.

பாவகடா தாலுக்காவின் வெங்கடபுராவில் உக்ரப்பா பிறந்தார்.

உக்ரப்பா முன்பு கர்நாடக சட்ட மேலவை உறுப்பினராக இருந்தார்.

மேற்கோள்கள் 

1954 பிறப்புகள்
16வது மக்களவை உறுப்பினர்கள்
கன்னட மக்கள்
வாழும் நபர்கள்
ஏ. கே. சந்திரன்

ஏ. கே. சந்திரன் (A. K. Chandran) (10 ஜூன் 1946) ஒரு இந்திய அரசியல்வாதியும் இந்தியப் பொதுவுடைமைக் கட்சியின் (CPI) தலைவரும் ஆவார். இவர்2006 கேரள சட்டப் பேரவைத் தேர்தலில் தேர்ந்தெடுக்கப்பட்ட பன்னிரண்டாவது கேரள சட்டமன்றத்தில் மாலா தொகுதியைப் பிரதிநிதித்துவப்படுத்தினார்.

மேற்கோள்கள் 

வாழும் நபர்கள்
1946 பிறப்புகள்
மலாக்கா தேனீ மாடம்

மலாக்கா தேனீ மாடம் (Malacca Bee Gallery; ), என்பது முன்னர் உலக தேனீ அருங்காட்சியகம் (The World's Bees Museum; ) என அழைக்கப்பட்டது 2013ஆம் ஆண்டில் மலேசியாவின் மலாக்கா, ஆயர் குரோவில் உள்ள மலாக்கா தாவரவியல் பூங்காவில் தேனீக்கள் மாடமாகும். 

இங்கு சுமார் 250 வகையான தேனீக்கள் மற்றும் குளவிகளின் கூடுகளின் மாதிரிகள் மற்றும் கண்கவர் தேனீ காட்சி நிகழ்ச்சியினையும் காட்சிப்படுத்தும் இடமாகும். இங்குத் தேனீ வளர்ப்பு, தேனீக்களின் இனங்கள், தேனீக்களின் வாழ்விடங்கள் மற்றும் தேன் சேகரிப்பதற்குப் பயன்படுத்தப்படும் பாரம்பரிய கருவிகள் போன்ற பல்வேறு பிரிவுகளில் தேனித்தொடர்பான பொருட்கள் காட்சிப்படுத்தப்பட்டுள்ளன.

இது மலேசியாவின் மிகப்பெரிய தேன் உற்பத்தியாளரான ஜெயண்ட் பி நிறுவனத்தினால் நிருவகிக்கப்படுகிறது. இங்கு ஒருவர் பல வகையான தேனின் சுவைகளைச் சுவைக்கலாம், தேனைப் பயன்பாட்டிற்காக வாங்கலாம்.

மேலும் பார்க்கவும் 

 தேன் அருங்காட்சியகம்

மேற்கோள்கள் 

Coordinates on Wikidata
ஆயர் குரோ
தேன்
மலேசிய அருங்காட்சியகங்கள்
மலாக்காவில் உள்ள சுற்றுலா இடங்கள்
அமுன்-கெர்-கெபெசெப்

அமுன்-கெர்-கெபெஷெஃப் (Amun-her-khepeshef)  (இறப்பு; கி.மு. 1254 பார்வோன் இரண்டாம் ராமேசஸ் மற்றும் ராணி நெபர்தரி ஆகியோரின் முதல் மகனாவார்.

வரலாறு 
இவரது தந்தை இரண்டாம் ரமேசஸ், எகிப்தின் பத்தொன்பதாம் வம்சத்தின் இரண்டாம் பார்வோன் முதலாம் சேத்தியுன் இணை ஆட்சியாளராக இருந்தபோது இவர் பிறந்தார். இவர் முதலில் அமுன்-கெர்-வெனெமெப் (" அமுன் வலது கையுடன் இருக்கிறார்") என்று அழைக்கப்பட்டார். இவர் தனது தந்தையின் ஆட்சியின் ஆரம்பத்தில் தனது பெயரை அமுன்-கெர் -கெபெசெப் ("அமுன் தனது வலிமையான கையுடன்") என்று மாற்றிக் கொண்டார்.  இரண்டாம் ராமேசஸின் 20 ஆம் ஆட்சியாண்டில் இவர் தனது பெயரை மீண்டும் சேத்-கெர்-கெபெசெப் என்று மாற்றிக்கொண்டதாகத் தெரிகிறது.  சேத்-கெர்-கெபெசெப் முன்பு இரண்டாம் ராமேசஸின் மற்றொரு மகனாக கருதப்பட்டார்.

சுயசரிதை 
அமுன்-கெர்-கெபெசெப் , இரண்டாம் ரமேசஸின் முதல் 25 ஆண்டுகளுக்கு எகிப்தின் பட்டத்து இளவரசராக இருந்தார். ஆனால் இவரது தந்தையின் 25 ஆம் ஆண்டு ஆட்சியின்போது இறந்து போனார்.  இரண்டாம் ரமேசஸின் இரண்டாவது மூத்த மகனான ராமேசஸ் பி,  இவருக்குப் பிறகு 25 ஆண்டுகளுக்கு பட்டத்து இளவரசராக இருந்தார் (இந்த பார்வோனின் ஆட்சியின் 25 ஆம் ஆண்டு முதல் 50 ஆம் ஆண்டு வரை). இரண்டாம் ரமேசஸின் 13வது மகன் மெர்நெப்தா புது எகிப்திய இராச்சியதை கிமு 1213 முதல் கிமு 1203 வரை 10 ஆண்டுகள் ஆண்டார்.

அமுன்-கெர்-கெபெசெப்பின் சிலைகளும் சித்தரிப்புகளும் அபு சிம்பெல், அல்-உக்சுர், ராமேசியம் மற்றும் சேத்தியின் அபிடோஸ் போன்ற இடங்களில் காணப்படுகின்றன. இவர் தனது தந்தையின் அபிடோஸ் கோயில் சுவர்களில் ஒரு காளையை சீண்டுவது போல சித்தரிக்கப்பட்டுள்ளார்.

இறப்பு 
அமுன்-கெர்-கெபெசெப் தனது தந்தையின் 25 ஆம் ஆட்சியாண்டில் இறந்தார்.  இவர் இரண்டாம் நெபர்தரி என்பவரை  மணந்தார். இவர் ரமேசஸின் மகளாகவோ, அல்லது ராணி நெபர்தரியின் குழந்தையாகவும் இருக்கலாம்,  இவர்களுக்கு சேத்தி என்ற மகன் பிறந்தான். அமுன்-கெர்-கெபெசெப் மன்னர்களின் சமவெளியில் உள்ள இரண்டாம் இரமேசசின் மகன்களின் கல்லறையில் இரண்டாம் ராமேசஸின் மகன்களுக்காக கட்டப்பட்ட ஒரு பெரிய கல்லறையில் புதைக்கப்பட்டார். இரண்டாம் ரமேசஸின் 53 ஆம் ஆண்டில் இவரது மறைவு ஆய்வு செய்யப்பட்டது.

கல்லறையில் கண்டெடுக்கப்பட்ட கலைப்பொருட்களில் அமுன்-கெர்-கெபெசெப்பின் பெயர் பொறிக்கப்பட்ட கேனோபிக் ஜாடிகள் மற்றும் உறுப்புகள் இருந்தன. மேலும் நான்கு ஆண்களின் எலும்புகள், சூழாயுதத்தால் ஏற்பட்ட ஆழமான எலும்பு முறிவு கொண்ட மண்டை ஓடு உட்பட கண்டுபிடிக்கப்பட்டன.

இதனையும் காண்க
பண்டைய எகிப்திய அரசமரபுகள்
 எகிப்தின் வரலாறு

மேற்கோள்கள்

வெளி இணைப்புகள் 

 Seti I - Archaeowiki.org
 The Karnak Hypostyle Hall Project website
 The Monuments of Seti I and their Historical Significance: Epigraphic, Art and Historical Analysis (PDF) 1998 by Peter Brand
 The complete titulary of Seti I
 360° full-screen photospheric visit of Seti I tomb

எகிப்திய மன்னர்கள்
 எகிப்தின் பத்தொன்பதாம் வம்சம்  
பண்டைய எகிப்து
அதானி எண்டர்பிரைசஸ் லிமிடெட்

அதானி எண்டர்பிரைசஸ் லிமிடெட் (AEL) அகமதாபாத் நகரை தலைமையிடமாக கொண்டு செயல்படும் பன்னாட்டு நிறுவனமாகும். பங்கு சந்தையில் பட்டியலிடப்பட்ட இந்த நிறுவனம் அதானி குழுமத்தின் முதன்மை நிறுவனமான விளங்குகிறது. இதன் துணை நிறுவனங்கள் மூலம் விமான நிலைய செயல்பாடுகள், சமையல் எண்ணெய்கள், சாலை, ரயில் மற்றும் நீர் உள்கட்டமைப்பு, தரவு மையங்கள் மற்றும் சூரிய ஒளி உற்பத்தி போன்ற பல துறைகளில் தொழில் செய்கிறது.

அதானி போர்ட்ஸ் & ஸ்பெஷல் எகனாமிக் ஜோன் லிமிடெட், அதானி பவர் மற்றும் அதானி டிரான்ஸ்மிஷன் ஆகியவை 2015 முதல் மற்றும் அதானி பசுமை ஆற்றல் மற்றும் அதானி எரிவாயு ஆகியவை 2018 முதல் அதானி எண்டர்பிரைசஸிலிருந்து பிரிக்கப்பட்டு தனி நிறுவனங்களாக செயல்பட துவங்கின.

2023 ஜனவரியில் ஹிண்டன்பர்க் ரிசர்ச் என்னும் அமெரிக்க நிதி ஆய்வு நிறுவனம் வெளியிட்ட அறிக்கையில், அதானி குழுமம் மீது பல குற்றச்சாட்டுகள் வைக்கப்பட்டன. அந்த அறிக்கை வெளியானதும் நிறுவனத்தின் பங்குகள் கடும் சரிவை சந்தித்தன.

மேற்கோள்கள் 

நிப்டி_50_நிறுவனங்கள்
கானா மக்ரா

கானா மக்ரா அல்லது கானா மங்க்ரா என்பது இராசத்தானின் ஜோத்பூர் மாவட்டத்தில் உள்ள பிலாரா தாலுகாவில் உள்ள ஒரு கிராமம். இந்த கிராமம் மாநில நெடுஞ்சாலை 86சிக்கு அருகில் உள்ளது. இந்த கிராமத்திற்கு சொந்த கிராம ஊராட்சி உள்ளது. இந்த கிராமம் டில்வாஸ்னி கிராமத்திற்கு மிக அருகில் உள்ளது.  இக்கிராமத்தில் பிஷ்னோய், கும்ஹர், ஜாத் மற்றும் ராஜ்புத் ஆகியோர் பெரும்பான்மையாக உள்ளனர். இது இராசத்தானின் அணுகுவதற்கு கடினமான உள்பகுதியில் உள்ள கிராமம் ஆகும்.  இந்த கிராம விவசாயிகள் விவசாயம் செய்வதை விரும்புகிறார்கள்.  பெரும்பாலான விவசாயிகள் பாசனத்திற்கு குழாய் கிணற்றையே விரும்புகின்றனர்.

மேற்கோள்கள் 

Coordinates on Wikidata
இராஜஸ்தான் மாநிலத்திலுள்ள ஊர்களும் நகரங்களும்
கத்தார் புறக்கோள் அளக்கை

கபுஅ(QES) என்றும் அழைக்கப்படும் கத்தார் புறக்கோள் அளக்கை (Qatar Exoplanet Survey) என்பது கத்தாரை தளமாகக் கொண்ட ஒரு பன்னாட்டுத் தேட்ட  ஆய்வு ஆகும்.  ஓம்பல் விண்மீனின் ஒளி வளைவைக் கண்காணிக்கும்  கோள்கடப்பு முறையைப் பயன்படுத்தி  புறக்கோள்களைக் கண்டறிவதே இதன் முக்கிய குறிக்கோள்.

வரலாறு 
இந்த கணக்கெடுப்பு நியூ மெக்சிகோவில் ஒரு தளத்தைக் கொண்டுள்ளது, இது வடக்கு வானத்தில் சிறிய கோள்களைக் கண்டறியும் கூட்டமைப்பாகும்.  அதன் சொந்த  கோள்களைக் கண்டுபிடிப்பதற்கு முன்பு, அதுளகோகோதே-36 பி  மற்றும் அகோகோதே-37 பி ஆகியவற்றைக் கண்டறிந்தது.

களம் 
பீங்கு 5 படக்கருவிகள் கொண்ட ஒரு தொலைநோக்கி உள்ளது, அவை ஒவ்வொன்றும் 400 மீ வகையாகும். இது நியூ மெக்சிகோவிலும் அமைந்துள்ளது. இது 2011 முதல் செயல்பட்டு வருகிறது, அதில் அவ்வப்போது பிழைகள் ஏற்படுகின்றன.

முடிவுகள் 
2011 இல், கபுஅ வியாழனைப் போன்ற அளவுருக்களைக் கொண்ட சூடான வியாழன் கத்தார்-1 பிb இன் கண்டுபிடிப்பை அறிவித்தது. 

2016 ஆம் ஆண்டில், கபுஅ 3 பாரிய கோள்களைக் கண்டுபிடித்தது, அவை வியாழனை விட 4-6 மடங்கு பெரியவை. இந்தக்  கோள்கள் கத்தார்-3பி, கத்தார்-4பி, கத்தார்-5_பி" என்பனவாகும்.  இவறிறில் பின்னது மிகப் பெரியது.

பட்டியல் 
இந்தப் பட்டியல் முழுமையடையாதது மற்றும் கூடுதல் தகவல் தேவை.

வெளிர் பச்சை என்பது பைனரி அமைப்பில் உள்ள நட்சத்திரங்களில் ஒன்றைச் சுற்றி வருவதைக் குறிக்கிறது.

மேற்கோள்கள் 

விண்வெளித் திட்டம்
தொலைநோக்கிகள்
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
தேவி சார்த்திகா

தேவி சார்த்திகா (Dewi Sartika) (4 டிசம்பர் 188411 செப்டம்பர் 1947) இந்தோனேசியாவில் பெண் கல்விக்கான வழக்கறிஞர் மற்றும் முன்னோடி ஆவார். இவர் டச்சு கிழக்கிந்தியத் தீவுகளில் பெண்களுக்கான முதல் பள்ளியை நிறுவினார். இவர் 1966 ஆம் ஆண்டில் இந்தோனேசியாவின் தேசியநாயகனாக கௌரவிக்கப்பட்டார்.

சுயசரிதை 
தேவி சார்த்திகா  4 டிசம்பர் 1884 அன்று சிகலெங்காவில் சுண்டானிய உன்னதப் பெற்றோரான ஆர். ரங்கா சோமனேகரா மற்றும் ஆர்.ஏ.ராஜபெர்மாஸ் ஆகியோருக்குப் பிறந்தார்.  சிறுவயதில், பள்ளி முடிந்ததும் இவர் தோழிகளுடன் விளையாடும்போது அடிக்கடி ஆசிரியராக நடித்தாள்.   இவரது தந்தை இறந்த பிறகு, இவர் தனது மாமாவுடன் வசித்து வந்தார். அவரது பராமரிப்பில் இருந்தபோது இவர் சுண்டானிய கலாச்சாரத்தில் கல்வியைப் பெற்றார், அதே நேரத்தில் மேற்கத்திய கலாச்சாரம் பற்றிய இவரது அறிவு ஒரு குடியுரிமை உதவியாளரின் மனைவியிடமிருந்து பெறப்பட்டதாகும்.  1899-ஆம் ஆண்டில், இவர் பண்டுங்கிற்கு குடிபெயர்ந்தார். 

ஜனவரி 16, 1904 இல், இவர் பண்டுங் ரீஜென்சியின் பெண்டோபோவில் சகோலா இஸ்ட்ரி என்ற பெயரில் ஒரு பள்ளியை நிறுவினார். இப்பள்ளி பின்னர் ஜாலான் சிகுரியாங்கிற்கு மாற்றப்பட்டது. பள்ளியின் பெயர் 1910- ஆம் ஆண்டில் செகோலா காயோடமான் இஸ்டெரி என மாற்றப்பட்டது.  1912 ஆம் ஆண்டில், மேற்கு ஜாவாவில் உள்ள நகரங்கள் அல்லது ரீஜென்சிகளில் ஒன்பது செகோலா காயோடமான் இஸ்டெரி (நகரங்கள் மற்றும் ரீஜென்சிகளில் பாதி), 1920 இல் அனைத்து நகரங்கள் மற்றும் ரீஜென்சிகள் ஒரு பள்ளியைக் கொண்டிருந்தன.  செப்டம்பர் 1929 இல், இந்தப் பள்ளி அதன் பெயரை செகோலா ராடன் டீவி என்று மாற்றியது. 

1947 ஆம் ஆண்டு செப்டம்பர் 11 ஆம் தேதி, சுதந்திரப் போரின் காரணமாக, பண்டுங்கில் இருந்து வெளியேறும் போது, தாசிக்மாலாயாவின் சினேமில் இவர் இறந்தார்.

மேதமை 
அவரது பெயர் தேவி சார்த்திகா அவரது பள்ளியின் இடமாகவும், இந்தோனேசியாவின் பல்வேறு நகரங்களில் பயன்படுத்தப்பட்ட தெருவாகவும் அறியப்படுகிறது.    செகோலா காயோடமான் இஸ்டெரியின் 35வது ஆண்டு விழாவில், கல்வியில் அவர் ஆற்றிய சேவையைப் பாராட்டும் வகையில் அவருக்கு ஆர்டர் ஆஃப் ஆரஞ்சு-நசாவ் விருது வழங்கப்பட்டது.   1 டிசம்பர் 1966 இல், அவர் தேசிய இயக்கத்தின் நாயகி பட்டத்தைப் பெற்றார்.

தனிப்பட்ட வாழ்க்கை 
1906 ஆம் ஆண்டில், இவர் செகோலா கராங் பமுலாங்கில் ஒரு ஆசிரியரான ராடன் கந்துருஹான் அகா சோரியாவினாடாவை மணந்தார்.

அஞ்சலி 
4 டிசம்பர் 2016 அன்று, கூகுள் தனது 132வது பிறந்தநாளை கூகுளின் கேலிச்சித்திரம் மூலம் கொண்டாடியது.

மேற்கோள்கள் 

1947 இறப்புகள்
1884 பிறப்புகள்
கார்த்திகை நோன்பு

கார்த்திகை நோன்பு இந்து சமய மக்களினால் கடைப்பிடிக்கப்படும் முருகனுக்கான நோன்புகளுள் ஒன்றாகும். திங்கள்தோறும் கார்த்திகை நாளில் இந்நோன்பு கடைப்பிடிக்கப்படும். முந்தைய நாள் நண்பகல் உணவு எடுத்துக் கொண்டு, அன்றிரவில் நோன்பு இருந்து முருகன் வழிபாட்டை செய்வார்கள். கார்த்திகை அன்று குளித்து நோன்பு இருந்து, கந்த சஷ்டி கவசம், சண்முக கவசம், கந்த புராணம், கந்தர் கலிவெண்பா, முருக மந்திரங்கள் போன்றவற்றைப் பாராயணம் செய்வார்கள். ஆண்டுதோறும் கார்த்திகைத் திங்களில் வரும் திருக்கார்த்திகை, ஆடியில் வரும் ஆடிக் கார்த்திகை, தையில் வரும் தைக் கார்த்திகை ஆகிய மூன்று கார்த்திகை நாட்களும் சிறப்பு வாய்ந்த நாட்களாகக் கருதுப்படுகிறது.

தொன்மம்
சரவணப் பொய்கையிலிருந்து முருகனை எடுத்து வளர்த்த கார்த்திகைப் பெண்கள் நினைவாக கார்த்திகை நாளன்று இந்நோன்பு கடைப்பிடிக்கப்படுகிறது. இந்நாளில் குமரனை வழிபடுவோர்கள் செல்வம், கல்வி, ஆயுள், உத்த பத்தினி, நன் மக்கட்பேறு முதலிய நலன்களை அடைவர்கள் என்று நம்பப்படுகிறது.

மேற்கோள்கள்

கந்த விரதங்கள்
கத்தார்-1

கத்தார்-1 என்பது திராக்கோ விண்மீன் குழுவில் உள்ள ஆரஞ்சு நிற முதன்மை வரிசை விண்மீனாகும் .

விண்மீன் பான்மைகள் 
கத்தார்-1 சூரியனைப் போல 160% சராசரி முதல் அதிக பொன்மத்(உலோகத்)தன்மையைக் கொண்டுள்ளது. மேலும் சூரியனைப் போன்ற அகவையைக் கொண்டுள்ளது.  விண்மீன் குறிப்பிடத்தக்க கரும்புள்ளிச் செயல்பாட்டைக் கொண்டுள்ளது.

கோள் அமைப்பு 
" சூடான வியாழன் " வகுப்பு கோளான கத்தார்  பி 2010 இல் கத்தார் புறக்கோள் அளக்கை வழி கண்டுபிடிக்கப்பட்டது. விண்மீன் சுழற்சி அச்சுடன்  −8.4   பாகைக்கு சமமான அளவீடுகளுடன், உரோசிட்டர்-மெல்ளாலின் விளைவை அடிப்படையாகக் கொண்ட மையம்பிறழ்ந்த   வட்டணையில் கோள் சுற்றிவருகிறது. கோள் ,  பகல்நேரம் (1696  கெ ,)  இரவுப் புறம் (1098   கெ ) ஆகியவற்றுக்கு இடையே   அளவிடப்பட்ட வெப்பநிலை வேறுபாட்டைக்  கொண்டுள்ளது.  2017 ஆம் ஆண்டு  கதிர்நிரல்பதிவி ஆய்வு கத்தார்-1பி சில முகில்களுடன் ஒப்பீட்டளவில் தெளிவான வானத்தைக் கொண்டுள்ளது என்று தெரிவிக்கிறது. 

2013 இல் கூடுதல் கோள்கள் அல்லது ஒரு பழுப்புக் குறுமீன் இருப்பதாக  கருதப்பட்டது,  ஆனால், இது 2015  ஆம் ஆண்டில் மறுக்கப்பட்டது  

2020 ஆம் ஆண்டில் கோள்கடப்பு நேர  வேறுபாட்டுத் தேடுதலின் விளைவாக, கணினியில் கூடுதல் கோள்களைக் கண்டறிய முடியவில்லை,   இருப்பினும் 2022 ஆம் ஆண்டில் கூடுதல் கோள்கடப்பு நேர  வேறுபாட்டுத் தரவு, கோள் அமைப்பு பார்க்கப்படாத நீண்ட கால வட்டணைநேர  இணைவிண்மீன் செல்வாக்கின் கீழ் முடுக்கப்படுகிறது.

மேற்கோள்கள் 

முதன்மை வரிசை விண்மீன்கள்
திராக்கோ விண்மீன்குழாம்
கத்தார்-2

கத்தார்-2 என்பது கன்னி  ஓரையில் சுமார் 595 ஒளி ஆண்டுகள் தொலைவில் உள்ள K-வகை முதன்மை வரிசை  விண்மீனாகும் . இந்த விண்மீன் சூரியனை விட மிகவும் பழமையானது.  சூரியனைப் போன்ற   அடர்தனிமங்களின் செறிவைக் கொண்டுள்ளது.  இந்த விண்மீன் பல  நீண்ட கால  கரும்புள்ளிகளைச் செயல்பாட்டைக் கொண்டுள்ளது.    அக வெப்பச்சுழல்வைத் தடுக்கும் வலுவான காந்தச் செயல்பாடுகளுடன் கூடிய சிறப்பு வகையிலாபூப்பிய K- குஊமீன் வகையைச் சேர்ந்தது.

கோள் அமைப்பு 
2011 ஆம் ஆண்டில் , கத்தார்  புறக்கோள் அளக்கை  வழி கத்தார்-2பி என்ற மீவியாழன் கோல்ள் கண்டுபிடிக்கப்பட்டது.  பகல்நேரம் 1368   கெ,  இரவுநேரம் 724   கெ ஆகியவற்றுக்கு இடையே பெரிய  வெப்பநிலை வேறுபாட்டைக் கொண்டுள்ளது.  கோள்களின் வட்டணை விண்மீன் நிலநடுவரைத் தளத்துடன்  4.3   ◦க்கு சமமான கோணத்தில் மையப்பிறழுவுடன் உள்ளது.   வட்டணைச் சிதைவு  ஏதும் கண்டறியப்படவில்லை.   இரேலே ஒளி சிதறல் காரணமாக வளி வளிமண்டலத்தின் நிறம் நீலமாக உள்ளது,   மேலும், ஆல்பிடோ , 0.06 க்கு கீழே மிகவும் குறைவாக உள்ளது. 

2011 ஆம் ஆண்டில் பரந்த சுற்றுப்பாதையில் கூடுதல் பாரிய இணைமீன் ஒன்று இருப்பதாக கருதப்பட்டது,  ஆனால் கோள்கடப்பு நேர வேறுபாடு முறையைப் பயன்படுத்திய தேடுதல் 2017  ஆம் ஆண்டில் முடிவுகள் எதையும்  அளிக்கவில்லை

மேற்கோள்கள் 

முதன்மை வரிசை விண்மீன்கள்
கன்னி விண்மீன்குழாம்
எக்சோ திட்டம்

எக்சோ திட்டம் XO Project) என்பது பயில்நில்லை,  தொழில்முறை வானியலாளர்களின் புறக்கோள் தேடும் ஒரு பன்னாட்டுக் குழு திட்டமாகும். அவர்கள் விண்வெளி தொலைநோக்கி அறிவியல் நிறுவனத்தின் பீட்டர் ஆர் . மெக்குல்லாவால் வழிநடத்தப்பட்டனர்  இது முதன்மையாக நாசாவின் தோற்றத் திட்டத்தால், விண்வெளி தொலைநோக்கி அறிவியல் நிறுவனத்தின் இயக்குநரின் விருப்ப நிதியத்தால் நிதியளிக்கப்படுகிறது.

கண்டுபிடிப்புகள்

XO தொலைநோக்கி இதுவரை ஆறு  புறக்கோள்களைக் கண்டுபிடித்துள்ளது, ஐந்து வெப்பமான வியாழன்  கோள்கள்;  ஒன்று,  எக்சோ-3 பி, ஒரு பழுப்பு குறுமீனாக இருக்கலாம்.

மேலும் காண்க 

 சூரியப் புறக்கோள்களின் பட்டியல்

பிற தரை அடிப்படையிலான கோள்கடப்பு ஆய்வுகள் 

 அடுத்த தலைமுறை கோள்கடப்பு ஆய்வு
  அத்லாந்திக கடப்புநிலைப் புறக்கோள் அளக்கை அல்லது  அகபுஅ(TrES)
 அங்கேரி தன்னியக்க தொலைநோக்கி வலைப்பினையத் திட்டம் 
 கிலோ பாகை மிக சிறிய தொலைநோக்கி அல்லது கெல்ட்
 அகல் கோணக் கோள் தேட்டம்(WASP)

மேற்கோள்கள்

வெளி இணைப்புகள் 

 XO திட்ட இணையதளம்
 XO திட்ட இணையதளம்
 வானியலாளர்கள் கிரகத்தை அசாதாரணமான முறையில் பிடித்தனர் (ஸ்பேஸ் டெய்லி) மே 19, 2006

வானியல் திட்டங்கள்
தொலைநோக்கிகள்
எக்சோ-3

எக்சோ-3 (XO-3) என்பது கேமலோபார்டலிசு விண்மீன்குழுவில் உள்ள ஒரு விண்மீன் . இந்த விண்மீன் 10 பருமையைக் கொண்டுள்ளது.  இதை வெற்ருக் கண்ணால் பார்க்க முடியாது, ஆனால் ஒரு சிறிய தொலைநோக்கி மூலம் பார்க்கலாம்.  MMT ஆய்வகத்தில் தகவமைப்பு ஒளியியலைப் பயன்படுத்திய   இரும இணைமீன்  தேடல் எதிர்மறையாக  முடிந்தது.

கோள் அமைப்பு 
2007 ஆம் ஆண்டில் XO தொலைநோக்கி வழி எக்சோ-3 பி   வளிமப் ப்ரும் புரக்கோள்  கோள்கடப்பு முறையைப் பயன்படுத்தி கண்டுபிடிக்கப்பட்டது. இந்தக் கோள் அதிக பொருண்மையுடன் இருப்பதால் பழுப்பு குறுமீன் என வகைப்படுத்தலாம்.

மேலும் பார்க்கவும் 

 எக்சோ திட்டம்

மேற்கோள்கள்

வெளி இணைப்புகள் 

 
முதன்மை வரிசை விண்மீன்கள்
கேமலோபார்டலிசு விண்மீன்குழாம்
எக்சோ-4

எக்சோ-4 (XO-4) என்பது  இலிங்சு விண்மீன் குழுவில் புவியிலிருந்து சுமார் 896 ஒளி ஆண்டுகள் தொலைவில் அமைந்துள்ள ஒரு  விண்மீனாகும் . இது சுமார் 11 பருமையைக் கொண்டுள்ளது  இதை  வெர்ரூக் கண்ணால் பார்க்க முடியாது, ஆனால் ஒரு சிறிய தொலைநோக்கி வழி பார்க்கலாம்.  MMT ஆய்வகத்தில் தகவமைப்பு ஒளியியலைப் பயன்படுத்தி  இரும விண்மீனுக்கான தேடல் எதிர்மறையாக  முடிந்தது.

எக்சோ-4 என்ற  விண்மீனின்ன் பெயர் கோயிட் ஆகும். .இந்தப் பெயர்  பன்னாட்டு வானியல் ஒன்ரியத்தின் 100 வது ஆண்டு விழாவின் போது, எசுத்தோனியாவில் புற உலகங்கள் பெயரிடல் பரப்புரையில்  தேர்ந்தெடுக்கப்பட்டது. கோயிடலென்பது எசுத்தோனிய மொழியில் விடியல் ஆகும். மேலும் பிரெட்ரிக்  இராபர்ட் பேல்மேன் எழுதிய ஒரு நாட்டுப்புறக் கதையில் ஒரு கதாபாத்திரத்திற்கு பெயரிடப்பட்டுள்ளது.

கோள் அமைப்பு 
ஒரு புறக்கோல்,  எல்சோ-4பி,  சூடான வியாழன் என வகைப்படுத்தப்பட்டுள்ளது. இது  எக்சோ-4 விண்மீனைச்ச் சுற்றி வருகிறது. இந்தப் புறக்கோள் 200ளாம் ஆண்டில்  எக்சோ தொலைநோக்கி திட்டத்தால் கோள்கடப்பு முறையைப் பயன்படுத்திக் கண்டுபிடிக்கப்பட்டது.  இது காமரிக் என்று பெயரிடப்பட்டது, அதாவது அந்தி பொழுது என்று பெயரிடப்பட்டது. மேலும், அதே பேல்மேன் கதையில் இருந்து கோயிட்  பாத்திரம் இடம்பெறும்  பொழுதைக் குறிப்பிடுகிறது.

குறிப்புகள்

மேற்கோள்கள்

வெளி இணைப்புகள் 

முதன்மை வரிசை விண்மீன்கள்
இலிங்சு விண்மீன்குழாம்
எக்சோ-5

எக்சோ-5 என்பது  இலிங்ஸ் விண்மீன் குழுவில் புவியிலிருந்து தோராயமாக 910 ஒளி ஆண்டுகள் தொலைவில் அமைந்துள்ள மஞ்சள் குறுமீன் முதன்மை வரிசை இண்மீனாகும் . இது சுமார் 12 பருமையைக் கொண்டுள்ளது. இதை வெற்றுக் கண்ணால் பார்க்க முடியாது, ஆனால் ஒரு சிறிய தொலைநோக்கி வழி பார்க்கலாம்.

எக்சோ-5  3500  வெப்பநிலையுடன் சந்தேகத்திற்குரிய செங்குறுமீன் இணையாக  ஒரு பரந்த வட்டணையில் சுற்றிவருகிறது.

பெயரிடுதல் 
எக்சோ-5 என்ற  விண்மீனின் பெயர் அப்சொலுட்னோ.  இந்தப் பெயர் பன்னாட்டு வானியல் ஒன்றியத்தின்100வது ஆண்டு விழாவின் போது, செக் குடியரசின் புற உலகங்கள் பெயரிடல் பரப்புரையில் தேர்ந்தெடுக்கப்பட்டது. அப்சொலுட்னோ என்பது அறிவியல் புனைகதை  Továrna na absolutno (The Factory for the Absolute)  புதினத்தில் வரும் ஒரு கற்பனையான வியன்பொருள்.

கோள் அமைப்பு 
எக்சோ-5 பி என்ற புறக்கோள்  எக்சோ தொலைநோக்கித் திட்டம்  2008  ஆம் ஆண்டில்  கோள்கடப்பு முறையைப் பயன்படுத்திக் கண்டுபிடிக்கப்பட்டது. இந்த கோள் சூடான வியாழன் என வகைப்படுத்தப்பட்டுள்ளது.  கூடுதல்  கோள்களால் ஏற்படும் கோள்கடப்பு நேர வேறுபாடுகளுக்கான தேடல் எதிர்மறையாக முடிந்தது.

மேலும் காண்க 

 XO தொலைநோக்கி

குறிப்புகள்

மேற்கோள்கள்

வெளி இணைப்புகள் 

 

முதன்மை வரிசை விண்மீன்கள்
இலிங்சு விண்மீன்குழாம்
விஎஃப்டிஎசு 243

விஎஃப்டிஎசு 243 ( 2பொருண்மை J05380840-6909190 ) என்பது ஒரு விண்மீன்  பொருண்மையுள்ள கருந்துளையைச் சுற்றி வரும் O7V வகை முதன்மை வரிசை விண்மீனாகும் .  கருந்துளை சூரியனை விட ஒன்பது மடங்கு பொருண்மை கொண்ட. நீல விண்மீன். இது சூரியனின் பொருண்மையைப் போல 25 மடங்கு அதிகமாக இருப்பதால் அந்த விண்மீன் கருந்துளையை விட 200,000 மடங்கு பெரியதாக ஆக்குகிறது. VFTS 243 புவியிலிருந்து 160,000 ஒளி ஆண்டுகள் தொலைவில்  புபொப 2070 ( டிடராண்டுலா நெபுலா ) க்குள் பெரிய மாகெல்லானிக முகிலில் அமைந்துள்ளது. இந்த இரும இணையின் வட்டனைக் காலம் 10.4 நாட்கள்.

மேற்கோள்கள் 

இரும விண்மீன்கள்
முதன்மை வரிசை விண்மீன்கள்
தொராடொ விண்மீன்குழாம்
மெகெல்லானிக முகில்
அகம் அலி கான்

அகம் அலி கான் (Hakam Ali Khan) இந்தியாவைச் சேர்ந்த ஓர் அரசியல்வாதியாவார். 1966 ஆம் ஆண்டு மார்ச்சு மாதம் 20 ஆம் தேதியன்று வாச்சித்து கான் என்பவருக்கு மகனாக இவர் பிறந்தார்.  இந்திய தேசிய காங்கிரசு கட்சியில்  உறுப்பினரான இவர் தற்போது இராசத்தான் மாநில வக்ஃபு மேம்பாட்டுக் குழுவின்  தலைவராக உள்ளார்,  மேலும் பதேபூர் சட்டமன்ற தொகுதியில் இருந்து இராசத்தான் சட்டமன்ற உறுப்பினராக தேர்ந்தெடுக்கப்பட்டார்  2021 ஆம் ஆண்டு சனவரி மாதத்தில் இராசத்தான் மாநில பிரதேச காங்கிரசு கமிட்டியின் பொதுச் செயலாளராக நியமிக்கப்பட்டார்

மேற்கோள்கள் 

1966 பிறப்புகள்
வாழும் நபர்கள்
இராசத்தான் சட்டமன்ற உறுப்பினர்கள்
ராஜஸ்தான் அரசியல்வாதிகள்
இந்திய தேசிய காங்கிரஸ் அரசியல்வாதிகள்
தேனீ வளர்ப்பு இல்லம்

தேனீ வளர்ப்பு இல்லம் (Casa de la Apicultura) என்பது எசுப்பானியாவின் ஆதூரியாவில், போல் நகரில் உள்ள ஒரு அருங்காட்சியகம். இது தேனீ வளர்ப்பு தொடர்பான சேகரிப்பின் இல்லமாகும். தேனீ வளர்ப்பு ஆதூரியாவின் பாரம்பரிய நடவடிக்கையாகும்.

இந்த அருங்காட்சியகம் 1911ஆம் ஆண்டில் கியூபாவின் அவானாவில் சொசைடாட் டி இன்ஸ்ட்ரூசியன் நேச்சுரல்ஸ் டெல் கான்செஜோ டி போல் என்பவரால் கட்டப்பட்ட  முன்னாள் கிராமப்புற பள்ளியில் உள்ளது. இப்பள்ளியானது 1930களின் நடுப்பகுதியில் கட்டப்பட்டது. பின்னர் தேனீ அருங்காட்சியகமாக மாற்றப்பட்டது. இந்த அருங்காட்சியகம் இரண்டு நோக்கங்களைக் கொண்டு நிறுவப்பட்டுள்ளது. ஒன்று தேனீ வளர்ப்பு கலாச்சார ஆவணப்படுத்துவது. மற்றொன்று இப்பிராந்தியத்தின் தேனீ வளர்ப்பவர்களுக்கான பயிற்சி மற்றும் தகவலைச் சேகரித்தலும் காட்சிப்படுத்தலும். இங்கு லோபசு எழுதிய லாசு அபேஜாசு, லா மியல் ஒய் லா செரா என் லா சொசைடாட் ட்ரடிஷனல் அஸ்டுரியானா ("தேனீக்கள், தேன் மற்றும் மெழுகு அசுதுரியன் பாரம்பரிய சமுதாயம்") புத்தகத்திலிருந்து எடுக்கப்பட்ட உரை மற்றும் புகைப்படங்களை உள்ளடக்கிய தொடர்ச்சியான தகவல்கள் காட்சிப்படுத்தப்பட்டுள்ளன.

மேற்கோள்கள்

மேலும் படிக்க 

 López Alvarez, J. (1994). Las abejas, la miel y la cera en la sociedad tradicional asturiana. Oviedo: Real Instituto de Estudios Asturianos.

தேன்
எசுப்பானிய அருங்காட்சியகங்கள்
சும்பி சுர்லா வனவிலங்கு சரணாலயம்

சும்பி சுர்லா வனவிலங்கு சரணாலயம் ( சும்பி சுர்லா என சுருக்கப்பட்டது) 55,495 ஏக்கர்கள் பரப்பளவைக் கொண்ட வனவிலங்கு சரணாலயம் ஆகும். இது பாக்கித்தானின் பஞ்சாபில் உள்ள குசாப் மாவட்டம் மற்றும் சக்வால் மாவட்டத்தில் அமைந்துள்ளது. இது 1978-ஆம் ஆண்டில் நிறுவப்பட்டது, மேலும் பல யூரியலின் அச்சுறுத்தல் இனங்களை பாதுகாக்கும் நோக்கத்திற்காக இந்த வனவிலங்கு சரணாலயம் அமைக்கப்பட்டது.

வாழ்விடம் 
இப்பகுதி காப்புக்காடுகள் மற்றும் மலைகளால் சூழப்பட்டுள்ளது. சராசரி உயரம் கடல் மட்டத்திலிருந்து 460-1050 மீ இடையே உள்ளது. சராசரி ஆண்டு மழைப்பொழிவு 4994 மிமீ ஆகும், வெப்பநிலை 10-40 டிகிரி செல்சியஸ் வரை இருக்கும். வறண்ட துணை வெப்பமண்டல பசுமை மாறாத் தாவரங்களைக் கொண்ட புதர்க்காடுகளை ஆதரிக்கிறது.

மேற்கோள்கள் 

வனவிலங்குகள் காப்பகங்கள்
ஆந்திரேயா யமாமை

ஆந்திரேயா யமாமை (Antherea yamaai) என்பது சப்பானிய பட்டுப்பூச்சி அல்லது சப்பானிய ஓக் பட்டுப்பூச்சி (சப்பானிய மொழி: ) என்பது சதுர்னிடே குடும்பத்தின் அந்துப்பூச்சி ஆகும். இது கிழக்கு ஆசியாவில் காணப்படுகிறது. ஆனால் டசர் பட்டு உற்பத்திக்காக ஐரோப்பாவிற்கு அறிமுகப்படுத்தப்பட்டு, தற்போது தென்கிழக்கு ஐரோப்பாவில், முக்கியமாக ஆஸ்திரியா, வடகிழக்கு இத்தாலி மற்றும் பால்கன் நாடுகளில் காணப்படுகிறது. இது வடக்கே பரவி வருவதாகத் தெரிகிறது. செருமனியில் டெகென்டோர்ஃப் மற்றும் பாசாவ் அருகே இவை வளர்க்கப்படுகின்றன. இந்த சிற்றினத்தை முதன்முதலில் 1861-ல் பெலிக்சு எட்வார்ட் குரின்-மெனெவில்லே விவரித்தார். இது வட அமெரிக்காவின்ஆந்திரேயா பாலிபீமசு பட்டுப்புழுவுடன் செயற்கையாகக் கலப்பு செய்யப்பட்டுள்ளது.

இந்த அந்துப்பூச்சி ஜப்பானில் 1000 ஆண்டுகளுக்கும் மேலாக வளர்க்கப்படுகிறது. இது மிகவும் வலுவான மற்றும் மீள்தன்மை கொண்ட இயற்கையான வெண்பட்டினை உற்பத்தி செய்கிறது. இது சாயத்தினை அதிகம் ஏற்பதில்லை. இது இப்போது மிகவும் அரிதானதாகவும் விலை அதிகமானதாகவும் உள்ளது.

இறக்கை நீட்டம்  ஆகும். 

இதன் இளம் உயிரிகள் முக்கியமாகக் கருவாலி மர இலைகளை உணவாக உண்கின்றன. ஆனால் பாகசு சில்வாடிகா, காசுடானியா சாடிவா, கார்பினசு, உரோசா மற்றும் குரேடேகசு ஆகியவற்றினை உண்பதும் பதிவாகியுள்ளன.

டென்சான் பட்டு மரபணுக்கள் குறித்து விரிவாகப் பார்க்க, 15,481 மரபணுக்களுடன் வரிசைப்படுத்தப்பட்டுள்ளது.

துணை இனங்கள் 
 ஆந்திரேயா யமாமை யமாமை
 ஆந்திரியா யமாமை பெர்க்மானி ப்ரைக், 1949
 ஆந்திரியா யமாமை டைட்டன் மெல், 1958
 ஆந்திரியா யமாமை  அசசூரியென்சு சாச்பசோவ், 1953
 ஆந்திரியா யமாமை சூப்பர்பா இன்னோயூ, 1964 (தைவான்)

மேற்கோள்கள்

வெளி இணைப்புகள் 
 வகைப்பாட்டியல் விலங்கின யூரோபியா
 லெபிஃபோரம் ஈ.வி
 மேற்கத்திய பலேர்க்டிக்கின் சடர்னிடே

பட்டு
சியாக்சன் தேசிய பூங்கா

சியாக்சன் தேசிய பூங்கா (Chiaksan National Park) ( ) தென் கொரியாவின் கேங்வோன்-டோ மாகாணத்தில் அமைந்துள்ளது. இது 1984-ஆம் ஆண்டில் தென் கொரியாவின் 16 வது தேசியப் பூங்காவாக நியமிக்கப்பட்டது.  இந்த தேசியப்பூங்காவிற்கு  உயரமுள்ள சியாக்சன் மலையின் பெயரிடப்பட்டது.  முன்னதாக இந்த மலைக்கு தோகையுள்ள பறவை ஒன்றை பாம்பு சாப்பிடுவதிலிருந்து ஒரு மனிதன் காப்பாற்றியதாகக் கூறப்படும் புனைகதையிலிருந்து வைக்கப்பட்டிருந்த ஜியோகாகாகசன் என்ற பெயரிலிருந்து இந்தப் பெயர் மாற்றப்பட்டது.  இந்தப் பூங்காவில் மொத்தம் 821 தாவர இனங்கள் மற்றும் 2,364 விலங்கினங்கள் உள்ளன. பறக்கும் அணில் மற்றும் ஹாட்க்சன்ஸ் வௌவால் உட்பட 34 விலங்குகள் அழியும் நிலையில் உள்ளன.

குறிப்புகள் 

Coordinates on Wikidata
IUCN வகை II
தேசியப் பூங்காக்கள்
புலிமுகம் தேவி கோயில்

புலிமுகம் தேவி கோயில்  இந்தியாவின் கேரள  மாவட்டத்தில்  தாழவா பகுதியில் அமைந்துள்ள ஒரு இந்துக் கோயிலாகும். இதன் மூலவர் பத்ரா பகவதி ஆவார். இக்கோயில்  கருநாகப்பள்ளிக்கு வடக்கே சுமார் 5 கி.மீ. தொலைவில் உள்ளது.  தேசிய நெடுஞ்சாலை 47 வழியாக இக்கோயிலை அடையலாம்.

துணைத்தெய்வங்கள் 
கோயிலில் யட்சி, விநாயகர், நாகராஜா, நாக யட்சி, ராட்சசு உள்ளிட்ட துணைத்தெய்வங்கள் உள்ளன. மேலும்  சோதிட நிபுணர்களின் தேவ பிரஷ்னத்தின் படி சில சிலைகள்புதுப்பிக்கப்பட்டன அல்லது சேர்க்கப்பட்டுள்ளன.

காவி
ஒரு காவு  எனப்படுவதானது பாம்புக் கடவுள்கள் இருக்கும் ஒரு சிறிய காடாகவும், கரிம்பனா மரம்,  எழிலம் பலா மரம் ஆகியவற்றைக் கொண்டும் உள்ளதாகும். மேலும் கந்தர்வர்களும் யட்சிகளும் அங்கிருப்பதாக நம்பப்படுகிறது.

திருவிழாக்கள் 
இக்கோயிலில் பறையெடுப்பு, ஜீவித நல்லாத்து (ஊர்வலம்), மீன பரணி, பொங்கல் உள்ளிட்ட பல திருவிழாக்கள் கொண்டாடப்படுகின்றன. பறையெடுப்பின்போது உற்சவரை ஊர்வலமாகக் கொணர்வர். கோயில் மாதிரியில் கட்டப்பட்ட ஒரு அமைப்பு அங்கு காணப்படும். பல்லக்கு போன்ற இந்த அமைப்பில் உற்சவர் இருப்பார்.

மேற்கோள்கள்

வெளி இணைப்புகள் 

 ஜியோஹேக் - புலிமுகம் தேவி கோவில்

 புலிமுகம் தேவி கோவில் அதிகாரப்பூர்வ தளம்

 புலிமுகம் கோயில், விக்கிமேபியா

மேலும் பார்க்கவும் 

 கேரளாவில் உள்ள இந்து கோவில்களின் பட்டியல்
 கேரளாவின் கோவில்கள்
Coordinates on Wikidata
கொல்லம் மாவட்டத்திலுள்ள அம்மன் கோயில்கள்
முதலாம் உலகப் போரில் இந்திய இராணுவம்

முதலாம் உலகப்போரில் இந்திய இராணுவமானது பிரித்தானியப் பேரரசின் ஒரு பகுதியாக பங்கெடுத்தது. இது பிரித்தானிய இந்திய இராணுவம் என்றும் அழைக்கப்பட்டது. நாடு கடந்து 10 இலட்சத்துக்கும் மேற்பட்ட இந்திய துருப்புக்கள் சேவையாற்றின. இதில் 62,000 பேர் இறந்தனர். மேலும் 67,000 பேர் காயமடைந்தனர். மொத்தமாக குறைந்தது போரின்போது 74,187 இந்திய போர்வீரர்கள் இறந்தனர்.

முதலாம் உலகப் போரில் இந்திய இராணுவமானது செருமானியப் பேரரசுக்கு எதிராக மேற்குப் போர்முனையில் சண்டையிட்டது. முதலாம் இப்ரேசு யுத்தத்தில் குதாதத் கான் விக்டோரியா சிலுவை வழங்கப்பட்ட முதல் இந்தியராக உருவானார். இந்திய பிரிவுகள் எகிப்து, கலிப்பொலி, செருமானிய கிழக்கு ஆப்பிரிக்கா ஆகிய பகுதிகளுக்கும் அனுப்பப்பட்டன. உதுமானியப் பேரரசுக்கு எதிராக மெசபத்தோமியாவில் கிட்டத்தட்ட 7 இலட்சம் இந்தியப் போர் வீரர்கள் சேவையாற்றினர். சில பிரிவுகள் நாடு கடந்து அனுப்பப்பட்ட அதே நேரத்தில், பிறர் இந்தியாவிலேயே வடமேற்கு எல்லைப்புற மாகாணத்தை பாதுகாப்பதற்காகவும், உள்நாட்டு பாதுகாப்பு மற்றும் பயிற்சி பணியிலும் ஈடுபட்டிருந்தனர்.

1942ஆம் ஆண்டு முதல் இந்திய இராணுவத்தின் தலைமை தளபதியாக இருந்த சர் கிளௌட் அச்சின்லெக் பிரித்தானியர்கள் "முதலாம் மற்றும் இரண்டாம் உலகப்போர் ஆகிய இரண்டையுமே இந்திய இராணுவம் இல்லாவிட்டால் கடந்திருக்க இயலாது" என்று உறுதியாகக் குறிப்பிட்டுள்ளார்.

உசாத்துணை

முதலாம் உலகப் போர்
எசு. இராமப்பா

எசு. இராமப்பா (S. Ramappa)  இந்தியாவைச் சேர்ந்த ஓர் அரசியல்வாதியாவார்.  கர்நாடகா மாநிலத்தைச் சேர்ந்த இவர் இந்திய தேசிய காங்கிரசு  கட்சியின் தலைவராக இருந்தார்.  . கர்நாடக சட்டமன்றத்தில் அரிகர் சட்டமன்றத் தொகுதியின் தற்போது சட்டமன்ற உறுப்பினராக உள்ளார்.  .

தொழில் 
எசு. இராமப்பா 2013  ஆம் ஆண்டு நடைபெற்ற சட்டமன்றத் தேர்தலில் கர்நாடகாவின் அரிகர் தொகுதியில் போட்டியிட்டார், ஆனால் இவர்   சமய சார்பற்ற சனதா தளம் கட்சியைச் சேர்ந்த எச். எசு. சிவ சங்கரிடம் தோற்றார். 2018  ஆம் ஆண்டு நடைபெற்ற தேர்தலில் பாரதிய சனதா கட்சியைச் சேர்ந்த  பி. பி அரீசை தோற்கடித்து   சட்டமன்ற உறுப்பினராக   வெற்றி பெற்றார்.

மேற்கோள்கள் 

இந்திய தேசிய காங்கிரஸ் அரசியல்வாதிகள்
கர்நாடக நபர்கள்
வாழும் நபர்கள்
கர்நாடக அரசியல்வாதிகள்
கர்நாடக சட்டமன்ற உறுப்பினர்கள்
பி. நாராயண் ராவ்

பசந்த்பூர் நாராயண் ராவ் (Basanthpur Narayan Rao) இந்தியாவைச் சேர்ந்த ஓர் அரசியல்வாதியாவார். 1955 ஆம் ஆண்டு சூலை மாதம் முதல் தேதியன்றூ இவர் பிறந்தார். 2018  ஆம் ஆண்டு முதல் இவர் இறக்கும் வரை இந்திய தேசிய காங்கிரசு கட்சியின் வேட்பாளராக  பசவகல்யாணிலிருந்து தேர்ந்தெடுக்கப்பட்டு  கர்நாடக சட்டமன்ற உறுப்பினராக இருந்தார்.     சட்டமன்ற உறுப்பினராவதற்கு முன்னர் தேர்தலில் போட்டியிட்டு இரண்டு முறை போட்டியிட்டுள்ளார். 

நாராயண் ராவ் 1955 ஆம் ஆண்டு சூலை மாதம் முதல் தேதியன்று  பிதார் மாவட்டத்தில் உள்ள பசந்த்பூர் கிராமத்தில் பிறந்தார்.  இந்தியாவில் கோவிட்-19  பெருந் தொற்றுநோய்களின் போது, ர்  2020  ஆம் ஆண்டு  செப்டம்பர் மாதம் 24 ஆம்  தேதியன்று  மணிப்பாலில் உள்ள ஒரு தனியார் மருத்துவமனையில் கோவிட்-19 நோயால் பாதிக்கப்பட்டு இறந்தார்.

சர்ச்சைகள் 
2019 மக்களவைத் தேர்தல் பிரச்சாரத்தின் போது, நாராயண ராவ் பிரதமர் மோடியை ஆண்மைக்குறைவானவர் என்று அழைத்தார், ஏனெனில் அவருக்கு திருமணமாகியும் குழந்தை இல்லை. மேடையை பயன்படுத்தி சர்ச்சைக்குரிய கருத்துக்களை வெளியிட்டதாக விமர்சிக்கப்பட்டது.

மேற்கோள்கள் 

பீதர் மாவட்ட நபர்கள்
2020 இறப்புகள்
1955 பிறப்புகள்
கர்நாடக அரசியல்வாதிகள்
கர்நாடக சட்டமன்ற உறுப்பினர்கள்
இந்திய தேசிய காங்கிரஸ் அரசியல்வாதிகள்
எச்டி 52265

எச்டி 52265 (HD 52265) என்பது 6 ஆம் பருமை கொண்ட ஜி-வகை முதன்மை வரிசை விண்மீனாகும், இது மானோசெரோசு விண்மீன் கூழுவில் சுமார் 98 ஒளி ஆண்டுகள் தொலைவில் அமைந்துள்ளது. இது சூரியனை விட 21%  பொருண்மை  அதிகமாகவும், இரண்டு மடங்கு பொலிவோடும் ஒளிர்கிறது.  இதன்  அகவை தோராயமாக 2.6 பில்லியன் ஆண்டுகள். எச்டி 52265 என்ற விண்மீனின் பெயர் சிட்டாலா . இந்தப் பெயர்  பன்னாட்டு வானியல் ஒன்றியத்தின் 100 வது ஆண்டு விழாவின் போது எல் சால்வடாரில்  புற உலகங்கள் பெயரிடல் பரப்புரையில் தேர்ந்தெடுக்கப்பட்டது. சிட்டாலா என்றால் நகுவாத் மொழியில்  விண்மீன்களின் பேராறு என்று பொருள்.

கோள் அமைப்பு 
2000 ஆம் ஆண்டில் கலிபோர்னியா, கார்னகி கோள் தேட்டக் குழு நட்சத்திரத்தை சுற்றி வரும் ஒரு புறக்கோள் கண்டுபிடிப்பை அறிவித்தது.   இது ஜெனிவா புறக்கோள் தேட்டக் குழுவால் தற்சார்பாக கண்டுபிடிக்கப்பட்டது.    அமைப்பில் இரண்டாவது கோள்   இருப்பதாக 2013 ஆம் ஆண்டு முதல்  கருதப்படுகிறது.

மேலும் காண்க 

 சூரியப் புறக்கோள்களின் பட்டியல்

மேற்கோள்கள்

வெளி இணைப்புகள் 

 
 Wobbly, Sunlike Star Being Pulled by Giant Alien Planet, Charles Q. Choi
முதன்மை வரிசை விண்மீன்கள்
மானோசெரோசு விண்மீன்குழாம்